A l'ombra del voltor: de juny 2018
Camí de sa Rota d'en Negre (24 juny, '18)
Aquest diumenge hem volgut fer la ruta des de Lluc cap a la rota d'en Negre passant pel camí de les cases de son Macip, sa font de s'Espinal i Escorca, però una barrera tancada a pany i clau prop de la font Freda i poques ganes de ficar-mos en aldarulls amb la propietat privada, ha fet que haguèssim de tornar enrere, agafar cotxe i portar-nos cap a Escorca, on hem continuat el recorregut cap a sa Rota d'en Negre. Mentre hi anavem, hem barajat la possibilitat de dinar a Escorca i així hem modificat el recorregut. Intentariem acabar abans, ja que la calor era sofocant i la humitat considerable.
Hem aparcat al restaurant d'Escorca i caminat cap a la casa Nova d'en Janer, on just davant, a l'altre banda de la carretera, un poc més cap a Sóller, trobam el començament del camí empedrat que ens interessa conéixer i recórrer.
Sortint de Lluc cap a son Macip
Desviament cap a les cases de son Macip, font de s'Espinal i rest. d'Escorca
El camí travessa un ombrívol alzinar. Abans d'arribar a la font Freda haurem de donar mitja volta i tornar a Lluc. Agafarem cotxe i anirem directes cap al restaurant d'Escorca, on el deixarem aparcat i continuarem caminant vers la casa nova d'en Janer.
Punt de la carretera on comença el camí de la rota d'en Negre. La casa Nova d'en Janer és a poc més de cent metres d'aquí
Assolint el preciós camí
Aviat davalla rost
Una barrera evita que els ases quadrípeds puguin sortir de la finca. Vista la porqueria i fems que deixen alguns escaladors, altres ases que escalen sí poden sortir perfectament.
El camí davalla per una cornisa desfeta en alguns trams, penjant del buit
Alguns trams són delicats. El salt cap es buit és considerable
El puig Roig de fons, dominant la vista
El xap de Pareis
Copsam la cova d'Alexandris
Copsam també la davallada del camí des Burgar cap el torrent de Pareis
El camí passa sota unes formidables balmes
Aquestes parets són aprofitades pels escaladors
Hem de passar aviat, doncs cauen pedres i és perillosa la passa
Un heure colossal
Balma i sesteador
Sa Rota d'en Negre, allà abaix. Fa una calor aclaparant i decidim no baixar fins els porxos de sa rota.
A més, el camí que queda no és més que un tirany entre el càrritx. Decidim tornar-mos per anar a dinar d'hora al restaurant
Trobam gent fent escalada
Unes balmes espectaculars
Un camí sensacional que ens passar amb goig, fruint de l'espectacle natural
Un pic arribats adalt, no ens queda més que tornar al restaurant d'Escorca on tenim el cotxe.
Donam per acabat el bell recorregut d'avui. Ha sigut un dia amb qualque entrebanc, però conéixer el camí de sa Rota d'en Negre ha valgut molt la pena i el calor.
Publicat per Peptoni Pardo a 13:36 Cap comentari: Enllaços a aquest missatge
Etiquetes de comentaris: Rota d'en Negre